དེ་ཡང་སྔ་དྲོ་ཆུ་ཚོད་༩།༠༠མ་ཟིན་ཙམ་ལ་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་བཞུགས་སྒར་ཕོ་བྲང་ནས་ཐེག་ཆེན་ཆོས་གླིང་གཙུག་ལག་ཁང་དུ་ཆིབས་བསྒྱུར་གནང་སྟེ།རྡ་ས་ནང་ཆོས་ངོ་སྤྲོད་ཚོགས་ཆུང་གི་འབྲེལ་ཡོད་ནས་སྤོས་སྣེས་མདུན་བསུ་དང་བཅས་བཞུགས་ཁྲིར་༸ཞབས་སོར་འཁོད་མཚམས་རྡ་ས་ནང་ཆོས་ངོ་སྤྲོད་ཚོགས་ཆུང་གི་ནང་ཆོས་སློབ་གཉེར་བ་ཁག་ཅིག་གིས་སྔ་ཕྱིར་རྟགས་གསལ་གཟིགས་འབུལ་ཞུས་པ་དང་།དེ་རྗེས་གང་གིས་ཐུགས་བརྩེས་ཉེར་བཟུང་ནས།།ལྟ་བ་ཐམས་ཅད་སྤང་བའི་ཕྱིར།།དམ་པའི་ཆོས་ནི་སྟོན་མཛད་པའི།།གཽ་ཏམ་དེ་ལ་ཕྱག་འཚལ་ལོ།།སྨྲ་བསམ་བརྗོད་མེད་ཤེས་རབ་ཕ་རོལ་ཕྱིན།།མ་སྐྱེས་མི་འགག་ནམ་མཁའི་ངོ་བོ་ཉིད།།སོ་སོ་རང་རིག་ཡེ་ཤེས་སྤྱོད་ཡུལ་བ།།དུས་གསུམ་རྒྱལ་བའི་ཡུམ་ལ་ཕྱག་འཚལ་ལོ།།ཞེས་སོགས་གསུངས་འདོན་དང་འབྲེལ་བཀའ་སློབ་སྩལ་དོན།